**Apmaksas nosacījumi un talonu ievadīšanas kārtība multiprofesionālās komandas darba atspoguļošanai psihiatriskās palīdzības dienas stacionārā**

Nacionālais veselības dienests (turpmāk – Dienests) sniedz informāciju par talonā norādāmo manipulāciju kombinācijām, nodrošinot pakalpojumus psihiatriskās palīdzības dienas stacionārā.

Dienests vērš uzmanību, ka aprūpes epizodes ilgums ir 30 kalendārās dienas. Ja aprūpes epizode ir ilgāka par 30 kalendārām dienām, tad ārstniecības persona pabeidz talona aizpildīšanu līdz 30.dienai, skaitot no aprūpes epizodes uzsākšanas dienas. Tādā gadījumā ar pacienta nākošo apmeklējumu sākas jauna aprūpes epizode.

1. **Pacienta ārstēšanās psihiatriskās palīdzības dienas stacionārā (pamatpakalpojums)**

|  |  |  |
| --- | --- | --- |
| **Manipulācijas kods** | **Manipulācijas nosaukums** | **Pielietošanas nosacījumi** |
| 60110 | Pacienta ārstēšanās dienas stacionārā, izņemot nieru aizstājterapijas, invazīvās kardioloģijas, invazīvās radioloģijas, ķirurģijas pakalpojumus zobārstniecības un medicīniskās apaugļošanas pakalpojumus (par katru dienu) | Norāda talonā tikai tajās dienās, kad pacients ir ieradies dienas stacionārā, lai saņemtu psihiatra/bērnu psihiatra un garīgās veselības aprūpes māsas pakalpojumu (manipulāciju skaits atspoguļo sniegto pakalpojumu skaitu kalendārā mēneša laikā). |
| 60122 | Piemaksa psihiatram par darbu dienas stacionārā, strādājot ar pacientiem ar garīgiem un psihiskiem traucējumiem | Norāda kopā ar manipulāciju 60110. |
| 60171 | Laiks epidemioloģiskās drošības pasākumu nodrošināšanai ārstam vai funkcionālajam speciālistam | Norāda kopā ar manipulāciju 60110. Manipulācijas apmaksā vienu reizi viena pacienta apmeklējuma laikā par dienas stacionārā saņemtu pakalpojumu papildus dienas stacionāra gultasdienas apmaksai. Situācijā, kad apmeklējuma laikā (klātienes kontaktā) ir iesaistīts gan ārsts, gan māsa, jāpielieto abas manipulācijas. Ja iesaistīts tikai ārsts vai tikai māsa, tad norāda tikai vienu – atbilstošo – manipulāciju.  |
| 60172 | Laiks epidemioloģiskās drošības pasākumu nodrošināšanai māsai |

**2. Pacienta ārstēšanās psihiatriskās palīdzības dienas stacionārā, izstrādājot rehabilitācijas plānu un veicot komandas apspriedi**

|  |  |  |
| --- | --- | --- |
| **Manipulācijas kods** | **Manipulācijas nosaukums** | **Pielietošanas nosacījumi** |
| 55073 | Individuāla rehabilitācijas plāna izstrādāšana. Rehabilitācijas komandas apspriede (norāda katrs iesaistītais rehabilitācijas speciālists) | Pirmajā pakalpojuma uzsākšanas dienā sastāda psihiatriskās palīdzības dienas stacionāra pakalpojumu plānu personai konkrētam ārstēšanas etapam.Multiprofesionālās komandas sapulces organizē vismaz vienu reizi nedēļā vai ne biežāk kā pēc piecām apmeklējuma reizēm (55076 – 55077). Multiprofesionālās komandas sapulcē neuzrāda garīgās veselības aprūpes māsas darbu. |

**3. Pacienta ārstēšanās psihiatriskās palīdzības dienas stacionārā, nodrošinot multiprofesionālās komandas darbu un sasniegto mērķu atspoguļošanu**

|  |  |  |
| --- | --- | --- |
| **Manipulācijas kods** | **Manipulācijas nosaukums** | **Pielietošanas nosacījumi** |
| 55076 | Multiprofesionāls rehabilitācijas bāzes pakalpojums dienas stacionārā (2-3 stundas) | Vienam pacientam vienu reizi diennaktī norāda multiprofesionālās komandas vadītājs. |
| 55077 | Intensīvs multiprofesionāls rehabilitācijas pakalpojums dienas stacionārā (3-4 stundas) |
| 60441 | Multiprofesionālu rehabilitācijas pakalpojumu nodrošina 1-2 speciālisti | Vienam pacientam vienu reizi diennaktī norāda multiprofesionālās komandas vadītājs papildus manipulācijai 55076 vai 55077, lai veiktu konkrētā pacienta rehabilitācijas komandā iesaistīto speciālistu skaita uzskaiti. |
| 60442 | Multiprofesionālu rehabilitācijas pakalpojumu nodrošina 3 un vairāk speciālisti |
| 13090 | Psihiatriskās ārstēšanas un psihiatriskās rehabilitācijas kursa plāna mērķis nav sasniegts | Lieto, pabeidzot ārstēšanu psihiatriskās palīdzības dienas stacionārā, lai novērtētu psihiatriskās ārstēšanas un psihiatriskās rehabilitācijas kursa plāna mērķa sasniegšanu\*\*. |
| 13091 | Psihiatriskās ārstēšanas un psihiatriskās rehabilitācijas kursa plāna mērķis sasniegts |
| 13092 | Psihiatriskās ārstēšanas un psihiatriskās rehabilitācijas kursa plāna mērķis daļēji sasniegts |

\*\* Dienests vērš uzmanību, ka manipulācijas 13090 – 13092 pielieto gan multiprofesionālās komandas darba atspoguļošanai psihiatriska profila dienas stacionārā, gan kabinetā sniegtas ambulatoras psihiatriskās palīdzības uzskaitei. Savukārt pārējās statistiskās uzskaites manipulācijas (13030 – 13088 un 13093 – 13096) pielieto tikai kabinetā sniegtas ambulatoras psihiatriskās palīdzības uzskaitei.